Diari Oficial de la Generalitat Valenciana


Sumari del DOGV 8879, del 11-08-2020 (2020/6567)

RESOLUCIÓ de 4 d'agost de 2020, del conseller d'Educació, Cultura i Esport, per la qual s'executa la interlocutòria de data 15 de juliol de 2020, d'execució provisional de sentència núm. 4/000247/0805-UJ, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8879

Data del DOGV
:   11-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6567


Data del document
:   04-08-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 d'agost de 2020, del conseller d'Educació, Cultura i Esport, per la qual s'executa la interlocutòria de data 15 de juliol de 2020, d'execució provisional de sentència núm. 4/000247/2751-MG, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana. [2020/6567]  
Vista la interlocutòria de data 15 de juliol de 2020, d'execució provisional de la sentència núm. 4/000247/9989-IH, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies de l'Institut de la Santísima Trinidad, titular del centre docent concertat Santísima Trinidad de València, amb codi 50336132, i per a executar-la, es dicta la present resolució sobre la base dels següents  
  
Fets  
Primer. Per la Resolució de 19 de maig de 2017, de la Conselleria d'Educació, Investigació, Cultura i Esport (DOGV 8044, 20.05.2017), es resol el concert d'una unitat mixta de primer curs de Batxillerat, i de dues unitats amb caràcter provisional de segon curs.  
Segon. La titularitat del centre va interposar dins del termini i en la forma escaient un recurs contenciós administratiu, que va donar lloc al procediment ordinari núm. 4/000247/2665-GU, en el qual s'ha dictat la sentència 339/2018, de 23 de juliol, que estima el recurs i reconeix com a situació jurídica individualitzada el dret de la recurrent a la renovació general del concert educatiu per a dues unitats de primer curs i dues unitats de segon curs de Batxillerat.  
Tercer. Per la Resolució d'1 d'agost de 2019, del conseller d'Educació Cultura i Esport, s'acompleix la interlocutòria de data 5 de juny de 2019 en l'execució provisional núm. 4/000249/8922-BB, en el sentit de concertar una unitat més en el primer curs de Batxillerat per al curs escolar 2019-2020.  
Quart. El Tribunal Superior de Justícia de la Comunitat Valenciana, mitjançant la interlocutòria de 15 de juliol de 2020, resol «satisfer la sol·licitud d'execució provisional de la sentència núm. 339/18, de 23 de juliol de 2018, tant per a la segona unitat de primer curs de Batxillerat concedida per la interlocutòria de la Sala de 16 de maig de 2019, com per a la segona unitat de segon curs de Batxillerat per al curs escolar 2020-2021, condicionat a la presentació d'un aval per un import de 50.125,98 ?».  
Cinqué. En data de 22 de juliol de 2020, la Sala acorda l'execució provisional de la sentència, després d'haver-se declarat suficient la fiança prestada per l'actor per a garantir els possibles perjudicis que pogueren derivar-se per als interessos públics o de tercers.  
Vist l'anterior, i prèvia proposta del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Únic  
L'execució provisional núm. 4/000247/6432-CZ de la interlocutòria de data 15 de juliol de 2020, en el sentit de concertar dues unitats de primer curs de Batxillerat i dues unitats de segon curs, en el curs 2020-2021.  
  
Aquesta circumstància s'haurà d'inscriure en el Registre de centres docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament un recurs de reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 4 d'agost de 2020.- El conseller d'Educació, Cultura i Esport: Vicent Marzà i Ibáñez.